Informácia o aktuálnom stave čerpania finančných prostriedkov zo štrukturálnych fondov, 
ISPA/KF a Kohézneho fondu k 13.06.2008 a o opatreniach prijatých na elimináciu potenciálnych  rizík

1. Stav čerpania finančných prostriedkov zo štrukturálnych fondov k 13.06.2008
1.1     I. programové obdobie 2004 – 2006
K 13.06.2008 čerpala Slovenská republika zo záväzkov I. programového obdobia 2004 až 2006 za všetky programové dokumenty prostriedky vo výške 868,38 mil. EUR z celkového záväzku 1 169,18 mil. EUR, čo predstavuje čerpanie na úrovni  74,27 %. 

Vývoj čerpania prostriedkov zo štrukturálnych fondov 	31.12.2004	30.6.2005	31.12.2005	30.6.2006	31.12.2006	30.6.2007	31.12.2007	13.06.2008	
% podiel čerpania na záväzku 2004 - 2006	0,26	1,87	11,03	20,15	34,30	47,99	63,65	74,27	
Tab. č. 1: Vývoj čerpania prostriedkov štrukturálnych fondov

Zdroj: MF SR	
Graf č. 1

	               Zdroj: MF SR
Celkový vývoj čerpania štrukturálnych fondov je kontinuálny, ale z hľadiska výšky čerpania celkového záväzku 2004 – 2006 zostávajú aj na rok 2008 naďalej rizikovými Jednotný programový dokument NUTS II Bratislava
Cieľ 3 (čerpanie k  13.06.2008 je na úrovni 44,68 % z celkového záväzku). Viditeľne spomalený trend čerpania v I. a II. štvrťroku 2008 vykazujú všetky programové dokumenty ESF.
Detailné údaje o čerpaní jednotlivých programových dokumentov I. programového obdobia 2004 – 2006 v EUR sú uvedené v prílohe 1. Grafy v prílohe č. 2 a – l zobrazujú vývojové krivky čerpania k 13.06.2008 a zároveň odhad vývojovej krivky tempa realizácie výdavkov konečnými prijímateľmi do konca oprávneného obdobia pri predpoklade 100 % - nej realizácie výdavkov do konca oprávneného obdobia, t. j. do 31.12.2008. 
V zmysle Usmernenia k ukončeniu pomoci zo štrukturálnych fondov pre programové obdobie 2004 – 2006 je potrebné poslednú súhrnnú žiadosť o platbu predložiť najneskôr 2. aprílový termín roka 2009. Tieto termíny neplatia pre programové dokumenty INTERREG III A, kde partnerské krajiny požadujú predloženie posledných subžiadostí o platbu ešte v roku 2008.
Vzhľadom na skutočnosť, že sa jedná o októbrové, resp. decembrové termíny v r. 2008, môže byť ukončovanie pomoci v rámci programov INTERREG III A vzhľadom na aktuálny stav implementácie problematické. 
Listom ministra financií  zo dňa 25.03.2008 boli riadiace orgány implementujúce programové dokumenty programového obdobia 2004 – 2006 informované o výške čerpania, ako aj o výške finančných prostriedkov, ktoré je potrebné ku dňu 19.03.2008 dočerpať z celkového záväzku 2004 – 2006. Zároveň boli riadiace orgány upozornené na nerovnomernosť čerpania prostriedkov na úrovni opatrení (najmä v rámci programových dokumentov SOP Priemysel a služby, IS INTERREG III A Rakúsko – Slovenská republika, IS INTERREG III A Poľská republika – Slovenská republika, IS INTERREG III A Maďarská republika – Slovenská republika  - Ukrajina, JPD NUTS II BA Cieľ 2 a SOP Ľudské zdroje). V prílohe č. 3a až 3k sa nachádzajú tabuľky čerpania za jednotlivé programové dokumenty po opatreniach v EUR.
Vzhľadom na túto skutočnosť boli riadiace orgány upozornené na flexibilitu úprav finančných plánov vo výške maximálne 2% na úrovni priorít v zmysle rozhodnutia komisie č. KOM (2006) 3424 o uzavretí finančnej pomoci zo štrukturálnych fondov zo dňa 01.08.2006 a možnosti realokácie medzi opatreniami v rámci jednej priority v zmysle nariadenia EK č.1260/1999 a usmernenia MF SR č. 11/2007 – U k ukončovaniu pomoci zo štrukturálnych fondov pre programové obdobie 2004 – 2006. 
V nadväznosti na vyššie uvedené je potrebné vykonávať kontinuálny monitoring vývoja čerpania, aby  bolo možné v dostatočnom časovom predstihu identifikovať potenciálne problémy a následne realizovať kroky na zamedzenie prípadných strát finančných prostriedkov.
V prílohe č.  4  materiálu je uvedený prehľad zazmluvnenia za jednotlivé programové dokumenty na úrovni priorít podľa údajov v ITMS k 13.06.2008. Celková úroveň zazmluvnenia presiahla 100%, čo odzrkadľuje snahu riadiacich orgánov  maximálne využiť alokované finančné prostriedky.  Pri tejto snahe však musia RO/SORO: 
•	zobrať do úvahy možnosť opätovne zazmluvniť  nevyužité finančné prostriedky pri ukončených projektoch;          
•	prehodnotiť výšku alokácie pri prípadnom znížení časti záväzku EÚ v dôsledku dekomitmentu, alebo finančných korekcií. 
V rámci programových dokumentov SOP ĽZ, IS EQUAL, JPD Cieľ 3, IS INTERREG IIIA AT – SR , IS INTERREG HU – SR – UA  boli zazmluvnené projekty v odlišných pomeroch, ako sú schválené finančné plány programových dokumentov, pričom ide o pomery vytvárajúce dopad na prostriedky štátneho rozpočtu. V takýchto prípadoch je potrebné, aby si dodatočné prostriedky za zdroj ŠR vykryli riadiace orgány z limitov vlastných kapitol.
Z údajov predložených na platobný orgán jednotlivými riadiacimi orgánmi v rámci odhadov očakávaných výdavkov k 31.03.2008 vyplýva, že v rámci všetkých programových dokumentov ESF sa predpokladá celkové nedočerpanie záväzkov. Prehľad programov, celkové sumy a percentá predpokladaného nedočerpania zobrazuje nasledujúca tabuľka:
Tab. č. 2: Predpokladaná suma nevyčerpaných prostriedkov za programové obdobie 2004 - 2006 v Sk a EUR
Programový dokument	% nevyčerpaných prostriedkov z celkového záväzku 2004 - 2006	Predpokladaná suma nevyčerpaných prostriedkov zo záväzku 2004 – 2006 v Sk (kurz ECB 30,240Sk/EUR)	Predpokladaná suma nevyčerpaných prostriedkov zo záväzku 2004 – 2006 v EUR	
SOP Ľudské zdroje	6 %	516 162 186,69	17 068 855,38	
JPD NUTS II BA Cieľ 3	17 %	190 816 903,87	6 310 082,80	
IS EQUAL	12 %	80 800 134,51	2 671 962,12	
Celkom		787 779 225,07	26 050 900,30	
Zdroj: MF SR

Od roku 2004 sa uskutočnili viaceré audítorské misie Európskej komisie a Európskeho dvora audítorov a v rámci niektorých boli identifikované také porušenia, ktoré budú viesť k finančným korekciám. 
Očakávané finančné korekcie sa  týkajú  všetkých programových dokumentov, ktoré sú spolufinancované z ESF, t.j. SOP Ľudské zdroje, JPD NUTS II Bratislava Cieľ 3, IS EQUAL,  taktiež programových dokumentov, ktoré sú spolufinancované z ERDF, a to OP Základná infraštuktúra, SOP Priemysel a služby, JPD NUTS II Bratislava Cieľ 2 a projektov financovaných z Kohézneho fondu. V  nadväznosti na zistenia sú slovenské orgány povinné vykonať opatrenia, aby uistili EK o vykonaní nápravy. 
Preto príslušné orgány v rámci ESF vypracovali akčný plán a plnili opatrenia, predovšetkým spätné overenie už deklarovaných výdavkov na vzorke,  vyčíslenie nezrovnalostí a vyčíslenie národnej korekcie, termín na splnenie  je 30.06.2008. Pokiaľ nebude akčný plán na odstránenie nedostatkov identifikovaných v rámci audítorských misií v roku 2006 v rámci ESF implementovaný tak, ako bolo zodpovednými predstaviteľmi SR indikované, EK môže  pristúpiť k zrušeniu celého príspevku alebo jeho časti.
V rámci ERDF a KF sú slovenské orgány povinné vykonať spätnú analýzu verejného obstarávania na vzorke v termíne do 30. 09. 2008.  V prípade, že v rámci skúmanej vzorky bude miera chybovosti nižšia ako 2 % je potrebné vykonať finančné korekcie iba pre dotknuté projekty, ak bude miera chybovosti vyššia je možné  pôvodnú vzorku rozšíriť, aby bolo možné túto mieru lepšie posúdiť alebo priamo vykonať finančné korekcie extrapoláciou. V prípade, že SR nevykoná nápravu v zmysle pripomienok EK v stanovenom termíne dochádza k opravám financovania, ktoré predstavujú pre SR čistú stratu príspevku ES. 
V nadväznosti na postup realizácie opatrení akčného plánu na odstránenie zistení auditov EK v rámci ESF, oznámila EK listom Generálneho riaditeľstva pre zamestnanosť, sociálne veci a rovnosť príležitostí EK č. 07297 zo dňa 08.05.2008, opätovné spustenie procesu notifikácie Slovenskej republiky o úmysle zastavenia platieb podľa čl. 39 (2) Nariadenia Rady (EK) č. 1260/1999. Zároveň informovala o prerušení vyplácania žiadostí o platbu predložených platobným orgánom v decembri 2007.
K aktuálnemu dátumu nie sú zo strany EK uhradené prostriedky Európskeho sociálneho fondu v celkovej výške 30 547 898,82 EUR (923 768 460,3 SKK*), čo spôsobilo nelikviditu účtov platobného orgánu a následne nepreplácanie prostriedkov do príjmov štátneho rozpočtu doteraz v celkovej výške 110 826 161,5 SKK. Po zvážení rizík, ktoré vyplývajú na jednej strane z vytvárania tlaku na schodok štátneho rozpočtu, na strane druhej možných súdnych sporov spôsobených nemožnosťou úhrad zmluvných záväzkov voči konečným prijímateľom,  Ministerstvo financií SR ako platobný orgán rozhodlo pokračovať v schvaľovaní predkladaných súhrnných žiadostí o platbu za programové dokumenty spolufinancované z Európskeho sociálneho fondu za akceptovania podmienky, že finančný dopad vyplývajúci zo súčasnej situácie bude znášať kapitola Ministerstva práce, sociálnych vecí a rodiny SR, resp. Ministerstvo školstva SR.

Pre porovnanie úrovne čerpania uvádzame informáciu z Konferencie nových členských štátov ku kohéznej politike, ktorá sa uskutočnila v dňoch 15. - 16.05.2008 v Litve. Na základe prezentovaných údajov (k  31.03.2008) sa Slovensko nachádza na poslednom mieste v aktuálnom čerpaní s celkovou výškou 67,6% z celkového záväzku 2004 - 2006. Rovnaké čerpanie vykazuje len Cyprus, ktorý má však v porovnaní so Slovenskom vyššiu úroveň kontrahovania. Žiadna z nových členských krajín nemá čerpanie na programovom dokumente nižšie ako 60% a žiadna krajina nemala v priebehu implementácie dekomitmenty z titulu nedodržania pravidla n+2.

Tab. č. 3: Prehľad stavu čerpania a kontrahovania voči záväzkom 2004 – 2006 k 31.03.2008 
(údaje prezentované na Konferencii nových členských štátov ku kohéznej politike v dňoch 15. – 16.05.2008)

1.2   II. programové obdobie 2007 – 2013 
K 13.06.2008 boli v rámci programového obdobia 2007 – 2013 na PO schválené 2 SŽP, a to za OP Zdravotníctvo v predloženej sume 244 208,94 EUR, čo predstavuje čerpanie 1,35% zo záväzku 2007 pre OP Zdravotníctvo a za OP Informatizácia spoločnosti v predloženej sume 290 255,55 EUR, čo predstavuje čerpanie 0,40 % zo záväzku 2007 pre OP Informatizácia spoločnosti.
Čerpanie  záväzku 2007 štrukturálnych fondov, EFF a KF za II. programové obdobie predstavuje 0,04 %.
Detailné údaje o čerpaní štrukturálnych fondov, EFF a KF programového obdobia 2007 – 2013 (v EUR) sú uvedené v prílohe 5.

* kurz ECB 30,24 SKK/EUR
2. Stav čerpania finančných prostriedkov ISPA/KF a Kohézneho fondu k 13.06.2008 
2.1  Projekty ISPA/KF
Pre projekty ISPA/KF boli od začiatku implementácie do 13.06.2008 vyplatené faktúry v celkovej sume 571 038 498 EUR, čo predstavuje celkom 83,50 % z celkovej alokácie, z toho časť za prostriedky ES 293 125 102  EUR, čo predstavuje celkom 81,08 % z celkovej alokácie za prostriedky ES (neproporcionalita vo vyplácaní prostriedkov je spôsobená predplácaním prostriedkov ES z prostriedkov ŠR).
Rezort životného prostredia čerpá prostriedky na úrovni 63,86 % a rezort dopravy na úrovni 99,99 % z celkovej alokácie.
Tab. č. 4: Čerpanie projektov ISPA/KF (01.01.2000 - 13.06.2008)
 	Celkové oprávnené náklady*	Celkové oprávnené náklady - časť ES*	Prijaté prostriedky ES	v %	Vyplatené prostriedky ES zhotoviteľom**	v %	Vyplatené zhotoviteľom celkom (ES+ŠR+KP)	v %	
ŽP	305 235 230 €	175 962 345 €	112 866 804 €	64,14%	112 375 741 €	63,86%	198 438 117 €	65,01%	
Doprava	360 761 259 €	170 889 200 €	139 298 972 €	81,51%	170 875 534 €	99,99%	360 366 600 €	99,89%	
TA	17 914 775 €	14 674 050 €	12 075 026 €	82,29%	9 873 827 €	67,29%	12 233 781 €	68,29%	
Spolu	683 911 264 €	361 525 595 €	264 240 802 €	73,09%	293 125 102 €	81,08%	571 038 498 €	83,50%	
* v zmysle Finančných memoránd a ich modifikácií
** obsahuje predplatenie záverečných 20% prostriedkov ES z prostriedkov ŠR
Zdroj: MF SR

          Graf č. 2: Vývoj čerpania prostriedkov ISPA/KF

                     Zdroj: MF SR
  * prerušovaná čiara predstavuje hypotetickú krivku vývoja čerpania, nakoľko v zmysle finančných memoránd  je uzatváranie     jednotlivých  projektov plánované v rokoch 2008, 2009 a 2010.
Rizikovými z pohľadu finančnej implementácie vzhľadom na termín ukončenia Finančných memoránd k dátumu 31.12.2010 sú projekty ISPA/KF:
•	2002 SK 16 P PE 012 Zabezpečenie zásobovania južnej časti okresu Veľký Krtíš pitnou vodou,  implementácia ku dňu 13.06.2008 predstavuje sumu 623 140,00 EUR, čo predstavuje čerpanie vo výške 3,18 % z celkovej alokácie EÚ prostriedkov;
•	2003 SK 16 P PE 013  Modernizácia teplárne v Žiline, implementácia ku dňu 13.06.2008 predstavuje sumu 761 183,71 EUR, čo predstavuje čerpanie vo výške 8,46 % z celkovej alokácie EÚ prostriedkov.
2. 2  Projekty Kohézneho fondu
K 13.06.2008 prijal platobný orgán na svoje účty prostriedky Kohézneho fondu vo výške 172 594 985 EUR, čo predstavuje 42,61 % z celkovej alokácie. Na základe žiadostí platobných jednotiek sa z týchto prostriedkov schválilo 226 349 763 EUR, čo predstavuje 55,88 % z celkovej alokácie.

Tab. č. 5: Čerpanie projektov Kohézneho fondu (1.5.2004 – 13.06.2008)
 	Celkové oprávnené náklady*	Celkové oprávnené náklady - časť ES*	Prijaté prostriedky ES	v %	Suma schválených SŽP na PO	v %	
ŽP	254 482 544 €	198 161 042 €	66 326 102 €	33,47%	66 739 136 €	33,68%	
Doprava	279 562 000 €	206 875 880 €	106 268 883 €	51,37%	159 610 627 €	77,15%	
Spolu	534 044 544 €	405 036 922 €	172 594 985 €	42,61%	226 349 763 €	55,88%	
* v zmysle Rozhodnutí EK a ich modifikácií (prerátané na Sk mesačným kurzom EK z mesiaca Rozhodnutia EK)
Zdroj: MF SR

                      Graf č. 3: Vývoj čerpania prostriedkov Kohézneho fondu	    	
                   
                     Zdroj: MF SR
   *  prerušovaná čiara predstavuje hypotetickú krivku vývoja čerpania, nakoľko v zmysle finančných memoránd  je uzatváranie jednotlivých     projektov plánované v rokoch 2008, 2009 a 2010.
Za rizikové vo vzťahu k čerpaniu považuje platobný orgán projekty
•	CCI 2004 SK 16 C PE 003 - Povodie Váhu a povodie Dunaja - odvedenie a čistenie odpadových vôd a zásobovanie pitnou vodou – aglomerácia Galanta (ďalej len Galanta“
•	CCI 2004 SK 16 C PE 004 - Povodie Váhu a povodie Dunaja - odvedenie a čistenie odpadových vôd a zásobovanie pitnou vodou - aglomerácia Šamorín (ďalej len Šamorín)
vzhľadom na kriticky nízke percento čerpania alokácie KF vo vzťahu k termínu ukončenia projektu, ktorý je v zmysle platných finančných memoránd pre oba projekty 31.08.2009.
•	 CCI 2004 SK 16 C PE 001 - Dodávka pitnej vody a odkanalizovanie Horných Kysúc
vzhľadom na ohrozenie celej realizácie projektu a rovnako i jeho včasného ukončenia v zmysle termínu uvedeného v rozhodnutí z dôvodu, že konečný prijímateľ, t.j. Severoslovenská vodárenská spoločnosť, a.s avizuje, že nedisponuje dostatkom finančných prostriedkov. Jedná sa o finančné prostriedky potrebné na krytie rozdielov, vyplývajúcich z podmienok ustanovených v zmluve o poskytnutí finančných prostriedkov o implementácii projektu Kohézneho fondu (konečný prijímateľ sa zaväzuje financovať akékoľvek navýšenie nákladov vyplývajúce z realizácie prác, ktoré je nad rámec akceptovanej zmluvnej ceny uvedenej v zmluve o dielo a ďalej, že vzniknutý rozdiel medzi maximálnymi oprávnenými nákladmi a skutočnou cenou na základe výsledku verejného obstarávania, resp. cenou navýšenou  z vyššie uvedených dôvodov je povinný uhradiť z vlastných prostriedkov).

Detailné údaje o čerpaní za projekty ISPA/KF a Kohézneho fondu v období 2006 až 2008 k 13.06.2008 sú uvedené v prílohe 6a a 6b.

3. Opatrenia prijaté RO/SORO na zvýšenie čerpania finančných prostriedkov a na elimináciu rizík spojených s ukončovaním programového obdobia 

V rámci sledovania úrovne čerpania vo vzťahu k ukončovaniu programového obdobia 2004 – 2006, monitoruje  RO pre CSF vývoj čerpania PD za uplynulé obdobie a analyzuje reálnosť  plánovaných hodnôt čerpania, ktoré uvádzajú jednotlivé  RO/SORO. V prílohe č. 7 sú uvedené vývojové grafy čerpania, ktoré znázorňujú doterajší priebeh  čerpania za jednotlivé programové dokumenty (hrubá spojitá čiara), predpovedajú vývoj čerpania na základe doterajšej rýchlosti čerpania (spojitá čiara ako pokračovanie doterajšieho vývoja) a porovnávajú tento extrapolovaný vývoj s plánovaným priebehom čerpania  udávaného jednotlivými RO/SORO (prerušovaná čiara). Vo väčšine prípadoch je prerušovaná čiara nad extrapolovanou spojitou čiarou, čo signalizuje, že príslušné RO/SORO musia prijať opatrenia, ktoré zabezpečia zvýšenie rýchlosti spracovávania žiadostí o platbu. 
  
Všetky riadiace orgány  boli vyzvané RO pre CSF, aby predložili návrhy opatrení na zvýšenie čerpania alokovaných finančných prostriedkov, ako aj zabezpečenie hladkého a včasného ukončenia realizovaných programových dokumentov. Zároveň sú RO/SORO povinné zasielať na RO pre CSF v pravidelných mesačných intervaloch odpočet o plnení prijatých opatrení.

Riadiaci orgán pre operačný program Základná infraštruktúra (MVRR SR):

Identifikované problematické oblasti: Nízke čerpanie v rámci niektorých projektov priority 1 (Dopravná infraštruktúra). Nedodržiavanie harmonogramu a dosahovania plánovaných ukazovateľov zo strany  KP/PP. 

Prijaté opatrenia:

-	RO pre OP ZI zorganizoval dňa 29. 05. 2008 10. zasadnutia Monitorovacieho výboru pre OP ZI, na ktorom opätovne upozorňoval Sprostredkovateľské orgány  pod Riadiacim orgánom (SORO) – t.j. MDPT SR a  MŽP SR, a útvar implementujúci prioritu 3 OP ZI (APRR) na nedostatky zistené pri implementácii jednotlivých priorít OP ZI. Žiadal prijatie účinných opatrení zo strany SORO a APRR.
o	 zistenia auditných misií EK v oblasti verejného obstarávania:
•	nesúlad s postupmi zverejnenia oznámenia v prípade nadlimitných zákaziek;
•	nesúlad s postupmi zverejnenia oznámenia v prípade podlimitných zákaziek, podprahových zákaziek a zákaziek s nízkou hodnotou;
•	nezverejnenie všetkých podmienok účasti/kritérií výberu záujemcov a kritérií na vyhodnotenie ponúk v súťažných podkladoch alebo oznámení;
•	nezákonné používanie podmienok účasti/kritérií výberu záujemcov a kritérií na vyhodnotenie ponúk;
•	nezákonné podmienky účasti/kritériá výberu záujemcov alebo kritérií na vyhodnotenie ponúk publikované v procese VO.

o	audit EDA - Audit implementácie všeobecného rozpočtu EÚ – zistenia a možné dopady
•	ŽSR, Poprad – Tatry – výstavba podchodov a nástupísk
•	nedostatočná finančná analýza, ktorá by adekvátne zdôvodnila mieru spolufinancovania projektu z ERDF;
•	ŽSR, Železničná stanica Prešov – peronizácia, 
•	nedostatočná finančná analýza, ktorá by adekvátne zdôvodnila mieru spolufinancovania projektu z ERDF;
•	R1 Rudno nad Hronom – Žarnovica, 
•	nebral sa do úvahy výnos generovaný projektom pri stanovovaní miery spolufinancovania z ERDF (diaľničné nálepky / mýto);
•	Diaľničný privádzač, cesta I/18 Žilina – Strážov
•	nedodržanie pravidiel verejného obstarávania, významné zmeny vykonané v pôvodnom kontrakte (navýšenie ceny diela o 32 %);
•	nedostatky v tendrových procedúrach.

-	RO pre OP ZI  vypracoval rizikovú analýzu projektov z hľadiska dosahovaných vecných a finančných   ukazovateľov v jednotlivých prioritách OP ZI. Následné prijíma konkrétne opatrenia v spolupráci so SORO (MDPT SR a MŽP SR) a s APRR. 
-	RO pre OPZI identifikoval rizikové projekty, zaoberá sa čerpaním finančných prostriedkov až na úrovni projektov,
-	Zohľadňuje aj potenciálne riziká súvisiace so zisteniami auditov EK a EDA, ktoré môžu mať výrazný vplyv na čerpanie finančných prostriedkov,
-	RO pre OP ZI taktiež sleduje odpočtovanie zistení z certifikačných overovaní súhrnných žiadostí o platbu z platobného orgánu (MF SR) v rámci jednotlivých priorít OP ZI. 
-	V rámci niektorých projektov priority 1 (Dopravná infraštruktúra) sa z dôvodu nízkeho čerpania finančných prostriedkov pristúpilo k vypracovávaniu Akčných plánov ďalšieho postupu pri implementácii projektov ŠF v programovom období 2004 – 2006, ktorými sa má dosiahnuť predovšetkým zrýchlenie čerpania finančných prostriedkov a dodržiavanie termínov stanovených v harmonogramoch prác v sledovaných projektoch. Akčné plány budú predkladané mesačne ako súčasť mesačných správ o implementácii priority 1 OP ZI. Odpočtovanie úloh uvedených v Akčných plánoch bude zabezpečované taktiež na mesačnej báze.
-	RO pre OPZI overuje výkon delegovanej právomoci kontroly na mieste zo strany SORO podľa článku 4 nariadenia Komisie (ES) č. 438/2001 pri  projektoch OPZI v programovom období            2004 – 2006.
-	RO pre OP ZI usmerňuje SORO (MDPT SR a MŽP SR) a APRR pri riešení zložitých problémov týkajúcich sa implementácie jednotlivých priorít OP ZI.
-	RO pre OP ZI v spolupráci s oddelením kontroly riadenia programov vykonáva spätné overovanie verejných obstarávaní v rámci jednotlivých priorít OP ZI a overuje vykonávanie právomocí delegovaných na SORO (MDPT SR a MŽP SR).
-	Zaoberá sa problémom nesúladu zákona č. 24/2006 Z. z. o posudzovaní vplyvov na životné prostredie so smernicou č. 2001/42/ES európskeho parlamentu a rady EIA. 
-	Pri uvádzaní čerpania finančných prostriedkov k 31.12. 2008 vychádza z aktuálneho kurzu SKK/EUR.

Dodržiavanie opatrení a monitorovanie ďalšieho postupu v rámci OP ZI bude v kompetencii SORO (MDPT SR a MŽP SR) a útvaru implementujúceho prioritu 3 OP ZI (APRR) a následne RO pre OP ZI.

Prijaté opatrenia pre OP ZI  v rámci priority 3 ( Agentúra na podporu regionálneho rozvoja , MVRR SR):

-	Priebežné monitorovanie projektov v realizácii a projektov, ktoré nezačali realizáciu v súlade s harmonogramom.
-	Identifikovanie projektov s rizikom neukončenia, resp. včasného neukončenia, zabezpečenie konzultácii so zodpovednými zamestnancami, úprava harmonogramu realizácie v prípade potreby. Oboznámenie konečných prijímateľov s hraničnými termínmi pre ukončenie fyzickej aj finančnej realizácie projektu.
-	Analýza projektov zo zásobníka a konzultácie so žiadateľmi s cieľom vybrať projekty vhodné na realizáciu a jej ukončenie v roku 2008.

Riadiaci orgán pre sektorový operačný program Priemysel a služby (MH SR):

Identifikované problematické oblasti:  Relatívne nízke a nerovnomerné čerpanie v rámci priority 1. Nedodržiavanie harmonogramu zo strany KP/PP. 

Prijaté opatrenia:

-	Stabilizácia a rozširovanie personálnych kapacít na sprostredkovateľských orgánoch pod riadiacim orgánom.
-	Realokácia finančných prostriedkov z opatrení 1.3  a 1.4 do opatrenia 1.1  za účelom zabezpečenia dočerpania alokovaných finančných prostriedkov SOP PS. Uvedená realokácia zabezpečuje zazmluvnenie finančnej čiastky 235 069 183 Sk zo zásobníka projektov opatrenia 1.1. 
-	Projektoví manažéri SO/RO priebežne upozorňujú konečných prijímateľov / príjemcov pomoci (ďalej len „KP/PP“) na končiace programové obdobie, na zintenzívnenie čerpania a sledujú harmonogramy realizácie projektov. 
-	Manažéri predbežnej finančnej kontroly SO/RO intenzívne komunikujú s KP/PP s cieľom predchádzať chybám v pripravovaných žiadostiach o platbu. 
-	Jednotlivé SO/RO v súlade s úlohou C.33 Interného dozorného a monitorovacieho výboru pre fondy EÚ zo dňa 6. 3. 2008 pravidelne na dvojtýždennej báze predkladajú na RO pre SOP PS stav čerpania projektov v rámci príslušného opatrenia SOP PS. 
-	Jednotlivé SO/RO na dennej báze sledujú implementáciu problémových projektov (aj z hľadiska dodržiavania harmonogramu realizácie a z toho vyplývajúceho predkladania žiadostí o platbu) s týždenným vykazovaním na RO pre SOP PS. 
-	Minimálne raz za týždeň sa manažéri RO pre SOP PS zúčastňujú pracovných stretnutí so zástupcami SO/RO k riešeniu aktuálnych problémov implementácie. 

Riadiaci orgán pre sektorový operačný program Poľnohospodárstvo a rozvoj vidieka ( MP SR)

Identifikované problémy: Možnosť nedočerpania finančných prostriedkov v rámci priority 2. 

Prijaté opatrenie:

-	Generálny riaditeľ Pôdohospodárskej platobnej agentúry je zaviazaný mesačne sledovať čerpanie plánovaných finančných prostriedkov SOP PaRV a v prípade vyskytnutia sa možnosti nedočerpania nakontrahovaných finančných objemov prijať účinné opatrenia na ich dočerpanie a tieto prekonzultovať s Riadiacim orgánom.

Riadiaci orgán pre sektorový operačný program Ľudské zdroje, Jednotný programový dokument NUTS II Bratislava Cieľ 3 a IS Equal (MPSVR):

Identifikované problémy: Predpoklad vysokého zostatku nevyčerpaných FP v rámci všetkých troch programov. Ako hlavná príčina bola identifikovaná vysoká administratívna náročnosť spracovania žiadostí o platbu a s tým súvisiaci nedostatok administratívnych kapacít. V rámci SOP ĽZ je vysoká nerovnomernosť v čerpaní za jednotlivé priority. (Čerpanie v  priorite 1 je na úrovni 87,95 %, v  priorite 3 na úrovni 25,93 %).

Prijímané opatrenia: 

-	Zabezpečenie výpomoci 15 zamestnancov SORO – Fond sociálneho rozvoja pre spracovávanie žiadostí o platbu konečných prijímateľov v rámci IS EQUAL.  
-	Zvýšenie  počtu  externých pracovníkov  (dohody o vykonaní práce o)  4. 
-	Využívanie výpomoci zo strany zamestnancov SORO – Sociálnej implementačnej agentúry. Uvedená pomoc  sa týka oblasti  monitorovania projektov.
-	Zazmluvňovanie projektov zo zásobníka FSR vo väzbe na aktuálne zostatky, resp. reálny stav programových dokumentov rámci SOP ĽZ a IS EQUAL (nezrovnalosti, úspory, odstúpenia od zmluvy) za účelom ich ďalšieho použitia. 
-	Vypracovanie analýzy ohľadom čerpania a vzniknutých úspor za účelom realokácií a zazmluvnenia zostávajúcich finančných prostriedkov
-	Na základe vyššej absorbcie národných projektov  sa realizuje tvorba nových, resp. úprava starých národných projektov v rámci SOP ĽZ.  Zmenám predchádzala  realokácia finančných prostriedkov medzi opatreniami 1.1 a 1.2. 
-	Realokácia medzi opatreniami 1.1 a 1.3 za účelom  dočerpania finančných prostriedkov
-	Zazmluvnenie nového národného projektu na § 49  zákona č. 5/2004 Z. z. o službách zamestnanosti vo výške 120 mil Sk
-	V JPD Cieľ 3 bude po prehodnotení národných projektov  robený presun finančných prostriedkov medzi NP V  a  NP IX  (5 mil €).

RO bude priebežne monitorovať stav zostatkov v rámci jednotlivých programových dokumentov a  prijímať kroky na ich zazmluvňovanie, resp. flexibilné presúvanie.

Opatrenia na zvýšenie čerpania finančných prostriedkov z ESF za  sprostredkovateľské orgány pod riadiacim orgánom pre  SOP ĽZ  a JPD Cieľ 3 

A. Ministerstvo školstva Slovenskej republiky – SORO pre SOP ĽZ a JPD Cieľ 3

Identifikované problematické oblasti: Administratívna náročnosť projektov ESF, nedostatok kapacít, vysoká chybovosť predkladaných žiadostí o platbu, následne narastajúci počet nevybavených ŽoP. Predpoklad pomerne vysokého zostatku nevyčerpaných finančných prostriedkov.

Prijímané opatrenia:

-	Sekcia ekonomiky pre štrukturálne fondy EÚ (ďalej SEŠF EÚ) pristúpila k využívaniu externých foriem spolupráce formou dohôd o vykonaní práce a brigádnickej práce študentov (asistencia manažérom pre riadenie výdavkov) 
-	Po dohode s MF SR udelená výnimka z koncepcie systému finančného riadenia (zvýšenie zálohovej platby na 80 % z relevantnej časti rozpočtu projektu a dofinancovanie ukončených projektov) pre vybrané projekty. 
-	S cieľom zvýšiť kvalitu predkladaných žiadostí o platbu sa uskutočňujú školenia pre konečných prijímateľov/príjemcov pomoci .
-	Uskutočňujú sa školenia zamestnancov  zamerané na účtovníctvo a školenia zamerané na identifikáciu najčastejších nedostatkov vyskytujúcich sa pri výkone administratívnej kontroly žiadostí o platbu.
-	V rámci zefektívnenia kontroly sa od 1. januára 2008 vnútorne vyčlenil útvar zodpovedný za administratívny výkon kontroly ako aj výkon kontroly na mieste. Zriadením tohto útvaru bude zároveň riešený problém  kontrol na mieste u KP/PP, ktorý vyplýva z článku 4 Nariadenia Rady ES č.438/2001.
-	V máji 2008 bol opätovne zavedený pružný pracovný čas, čo má pozitívny dopad na zlepšenie pracovných podmienok zamestnancov spracúvajúcich žiadosti o platbu a zvýšenie ich výkonnosti.
-	Využíva sa systému variabilného odmeňovania ako motivačného prvku na zvýšenie výkonnosti zamestnancov.

Prijatie uvedených opatrení má v rámci starého programového obdobia 2004 – 2006 zabezpečiť dofinancovania projektov ESF prostredníctvom zadministrovania preložených žiadostí konečných prijímateľov/príjemcov pomoci o platbu (zúčtovanie zálohových platieb, priebežných platieb a záverečných platieb) do marca 2009 v sume cca. 1,75 mld. Sk (pri predpoklade, že priemerné reálne čerpanie projektov bude na úrovni 80 % z hodnoty zazmluvnených projektov).

B. Fond sociálneho rozvoja – SORO pre SOP ĽZ, opatrenie 2.1

Identifikované problémy: V záujme vyčerpania alokovaných finančných prostriedkov je potrebné urýchliť proces schvaľovania žiadostí o platbu.

Prijímané opatrenia:
-	Fond sociálneho rozvoja predkladá platobnej jednotke žiadosti o platbu do 10 pracovných dní od registrácie úplnej žiadosti o platbu. Táto lehota je skrátená z 30 pracovných dní na základe pokynu generálnej riaditeľky.
-	 Riaditeľka odboru rozvojových projektov sociálnej inklúzie predkladá týždenne prehľad o stave čerpania platieb generálnej riaditeľke. V prípade, že projektový manažér nepredloží do 10 pracovných dní žiadosť o platbu na platobnú jednotku, je povinný písomne zdôvodniť dôvod nedodržania termínu.
-	Riaditeľka odboru rozvojových projektov sociálnej inklúzie predkladá po každej schválenej súhrnnej žiadosti prehľad o percentuálnom čerpaní jednotlivých projektov generálnej riaditeľke.
-	Projektoví manažéri po každej schválenej súhrnnej žiadosti informujú elektronickou poštou svojich KP o schválení/neschválení žiadosti o platbu, s prípadným upozornením, že si môžu opätovne požiadať o ďalšiu zálohovú platbu.
-	Fond sociálneho rozvoja pravidelne v dvojmesačných intervaloch realizuje povinné odborné školenia pre KP s cieľom zabezpečiť bezchybné predkladanie žiadosti o platbu.
-	Projektoví manažéri pravidelne komunikujú s KP formou písomnou, mailovou i telefonickou. Každý KP má mobilné telefónne číslo na svojho projektového manažéra.
-	Generálna riaditeľka FSR pravidelne kontroluje stav čerpania finančných prostriedkov.

Riadiaci orgán pre Jednotný programový dokument NUTS II Bratislava Cieľ 2 (MVRR SR)

Identifikované problémy: Nedostatočné čerpanie v rámci JPD Cieľ 2 je často spôsobené nízkou aktivitou KP/PP pri predkladaní žiadostí o platbu a nedodržiavanie časového harmonogramu realizácie projektu zo strany KP/PP.

Prijímané opatrenia:  
  
-	RO pre JPD 2 má vypracovaný systém evidencie a sledovania projektov v realizácii (sledovanie zazmluvnených finančných prostriedkov, finančnej realizácie a plánovania výdavkov).
-	RO pre JPD 2 zapracoval do zmlúv o NFP klauzulu o pravidelnom predkladaní žiadostí o platbu na RO   a o možnosti predkladania 2 žiadostí o platbu v rámci 1 mesiaca.
-	RO pravidelne vypracováva zoznam KP/PP, ktorí nedpredložili žiadosť o platbu v intervale dlhšom ako 2 mesiace a vyzýva KP/PP na ich urýchlené predloženie (oficiálne listom, telefonicky).
-	RO pre JPD 2 upravil termíny na realizáciu VO/OVS (do 5 mesiacov od podpísania zmluvy o poskytnutí NFP, aby bol dodatok k zmluve o poskytnutí NFP podpísaný do 6 mesiacov).
-	RO pre JPD 2 aktívne spolupracuje pri odstraňovaní chýb v žiadostiach o platbu, žiadosti o platbu nie sú vrátené KP/PP, ale sú priebežne kontrolované a dopĺňané, aby sa skrátil proces kontroly a schvaľovania žiadostí o platbu.
-	 Z dôvodu získania finančných prostriedkov presunom medzi opatreniami JPD2, RO zvolal mimoriadne zasadnutie výberovej komisie, na ktorej sa budú schvaľovať projekty, ktoré boli zamietnuté z dôvodu nedostatku finančných prostriedkov pre dané opatrenie.

Riadiaci orgán pre IS INTERREG IIIA (SR-ČR, AT-SR, PL-SR ) a Program susedstva HU-SK-UA  (MVRR SR)

Identifikované problémy: Riziká súvisiace s dodržiavaním harmonogramu zo strany KP a so včasným ukončením projektov. Nerovnomerné čerpanie na úrovni opatrení.

Prijímané opatrenia: 

-	Odbor cezhraničnej spolupráce zabezpečuje priebežné monitorovanie projektov v realizácii a projektov, ktoré nezačali realizáciu v súlade s harmonogramom prác na projekte. Zároveň  priebežne identifikuje projekty s možným rizikom neukončenia, resp. oneskoreného ukončenia ich realizácie a to kontaktovaním konečných prijímateľov. V prípade potreby upravujú harmonogramy  realizácie prác vytipovaných projektov.
-	V záujme plynulého ukončovania technickej a finančnej realizácie projektov zamestnanci odboru oboznamujú  konečných prijímateľov s hraničnými termínmi pre ukončenie technickej aj finančnej realizácie ich projektu .
-	Úroveň kontrahovania vo vzťahu k alokáciam je pri jednotlivých programoch sledovaná priebežne zodpovedným projektovým manažérom.

Plnenie a efektívnosť všetkých uvedených opatrení bude RO pre CSF sledovať priebežne, v mesačných intervaloch. 

Riadiaci orgán pre Kohézny fond (MVRR SR)

Identifikované problémy: Vzhľadom na veľký počet zmien termínov ukončenia realizácie projektov a oprávnenosť výdavkov pre projekty KF do 31. 12. 2010 je dôležité v maximálnej možnej miere zabezpečiť dodržanie termínov ukončenia projektov a kontrolovať najmä problematické (rizikové) projekty, ktoré neplnia harmonogramy aktivít a čerpania a prijať príslušné opatrenia pre ich dodržiavanie.

Prijímané opatrenia:

•	Riadiaci orgán pre Kohézny fond identifikoval riziká pri implementácii projektov KF v materiáli „Správa o rizikách a navrhovaných opatreniach v rámci implementácie projektov Kohézneho fondu“, ktorý bol 6. februára 2008 schválený uznesením vlády SR č. 81/2008 a obsahoval navrhované opatrenie na ich minimalizáciu. 
•	V záujme zníženia rizika finančných korekcií zo strany EK v dôsledku vstupu strategického partnera do vodárenských prevádzkových spoločností vypracoval Riadiaci orgán pre Kohézny fond materiál „Správa o riešení situácie v projektoch spolufinancovaných z Kohézneho fondu, vzniknutej vstupom strategického partnera do vodárenských prevádzkových spoločností, z toho vyplývajúcich rizikách a navrhovaných opatreniach zo strany Slovenskej republiky“, ktorý bol schválený vládou SR 12. decembra 2007 a v uznesení vlády SR č. 1055/2007 boli uložené úlohy orgánom SR vedúce k vyriešeniu vzniknutej situácie.
•	Riadiaci orgán pre Kohézny fond navrhol na 8. zasadnutí Monitorovacieho výboru pre Kohézny fond postup prijímania opatrení a ich následného sledovania formou vypracovania akčných plánov pre rizikové projekty, ktoré vypracovali koneční prijímatelia v spolupráci so SORO. Akčné plány boli vypracované pre projekty:

-	   2000/SK/16/P/PE/003, „Systém odkanalizovania odpadových vôd v Banskej     Bystrici“;
-	2000/SK/16/P/PE/004, „Nakladanie s odpadovými vodami v meste Komárno“;
-	2002/SK/16/P/PE/008, „Zásobovanie pitnou vodou a odkanalizovanie juhovýchodného Zemplína“;
-	200/SK/16/P/PE/012, „Zásobovanie južnej časti okresu Veľký Krtíš pitnou    vodou“;
-	2003/SK/16/P/PE/013, „Modernizácia teplárne v Žiline“;
-	2003/SK/16/P/PE/015, „Systém odkanalizovania a čistenia odpadových vôd v meste Šaľa a priľahlom regióne“;
-	2004/SK/16/C/PE/003, „Povodie Váhu a povodie Dunaja – odvedenie a čistenie odpadových vôd a zásobovanie pitnou vodou, aglomerácia Galanta“;
-	2004/SK/16/C/PE/004, „Povodie Váhu a povodie Dunaja – odvedenie a čistenie odpadových vôd a zásobovanie pitnou vodou, aglomerácia Šamorín“;
-	2002/SK/16/P/PT/004, „Výstavba diaľnice D1, úsek Mengusovce – Jánovce“.

•	RO pre KF vypracoval Metodický pokyn RO pre KF k vypracovaniu Akčného plánu ďalšieho postupu pri implementácii projektu KF v programovom období 2004 – 2006, ako aj formulár pre Akčné plány, ktoré zaslal SORO MŽP SR a SORO MDPT SR dňa 06. 05. 2008. SORO v spolupráci s KP zabezpečili vypracovanie akčných plánov k jednotlivým rizikovým projektom a zaslali späť RO pre KF 10. 6. 2008. Prijatie nápravných opatrení na odstránenie rizík, definovaných v Akčných plánoch, budú kontrolované zo strany RO pre KF a pravidelne štvrťročne predkladané MV pre KF a EK.

•	RO pre KF overuje výkon delegovanej právomoci kontroly na mieste zo strany SORO podľa článku 4 nariadenia Komisie (ES) č. 1386/2002 pri všetkých  projektoch spolufinancovaných z KF v programovom období 2004 – 2006. V roku 2008 sa zástupcovia RO pre KF zúčastnili kontroly na mieste pri   15 projektoch KF:

-	2000 SK 16 P PE 003 „Sústava odkanalizovania a čistenia odpadových vôd, Banská Bystrica“;
-	2002 SK 16 P PE 008 „Zásobovanie pitnou vodou a odkanalizovanie juhovýchodného Zemplína“;
-	2004 SK 16 C PE 005 „Prešov - Pitná voda a kanalizácia v povodí rieky Torysy“;
-	2004 SK 16 C PE 002 „Vranov - Pitná voda a kanalizácia v povodí rieky Tople“;
-	2003 SK16 P PE 018 „Piešťany – rekonštrukcia kanalizácie a ČOV“;
-	2003 SK 16 P PE 016 „Systém odkanalizovania a čistenia odpadových vôd v meste Humenné a v regióne Horný Zemplín“;
-	2003 SK 16 P PE 014 „Košice – kanalizácia a čistenie odpadových vôd“;
-	2004 SK 16 C PE 003 „Povodie Váhu a Dunaja - Odvedenie a čistenie odpadových vôd a zásobovanie pitnou vodou − aglomerácia Galanta“;
-	2004 SK 16 C PE 004 „Povodie Váhu a Dunaja - Odvedenie a čistenie odpadových vôd a zásobovanie pitnou vodou – aglomerácia Šamorín“;
-	2003 SK 16 P PE 013 „Modernizácia teplárne v Žiline“;
-	2004 SK 16 C PE 006 „Zásobovanie vodou a kanalizácia oravského regiónu, etapa 1“;
-	2003 SK 16 P PE 017 „Čistiareň odpadových vôd a odkanalizovanie trnavského regiónu“;
-	2002 SK 16 P PT 005 „Modernizácia žel. Trate Trnava – Nové Mesto n. Váhom pre traťovú rýchlosť 160 km/h, úsek Trnava – Piešťany“;
-	2004 SK 16 C PT 001 „ŽSR, Modernizácia železničnej trate Trnava- Nové Mesto nad Váhom, žkm 47,550-100,500, na rýchlosť 160 km/h, úsek II., Piešťany - Nové Mesto nad Váhom“;
-	2002 SK 16 P PT 004 „Diaľnica D1, Mengusovce – Jánovce“.    

RO pre KF monitoruje stav realizácie uvedených projektov a vyslovil     odporúčania pre zlepšenie stavu čerpania finančných prostriedkov pre dotknuté projekty. Odpočtovanie prijatých opatrení je predmetom sledovania pri nasledujúcich kontrolách na mieste, pri rokovaniach Monitorovacieho výboru pre KF, ako aj monitorovania prostredníctvom mesačných správ k projektom KF.

V súčasnosti RO pre KF a RO pre OP ZI vykonáva spätné overenie verejného obstarávania pre všetky projekty KF a vybranú vzorku projektov OP ZI - požiadavka Európskej komisie v súvislosti s:

-	auditom č. 2006/SK/REGIO/I3/493/1 (ERDF a KF verejné obstarávanie) – preveroval celkovo 20 verejných obstarávaní (17 verejných obstarávaní s nálezom) v rámci 18 projektov;
-	auditom č. 2007/SK/REGIO/I4/477/2 (OP ZI) - preveroval 9 projektov (6 verejných obstarávaní s nálezom).

V súvislosti so závermi auditov vyplynula zo strany Európskej komisie požiadavka na  Slovenskú republiku na realizáciu spätného overenia verejného obstarávania pri projektoch financovaných z Európskeho fondu regionálneho rozvoja a Kohézneho fondu v programovom období 2004-2006, pričom overenie na vzorke sa má koncentrovať na zistenia, ktoré sa opakovane vyskytujú v auditoch. 
Na základe výberu vzorky na spätnú kontrolu procesov verejného obstarávania, ktorá bola stanovená dvojakým prístupom:
-	projekty Kohézneho fondu 100% testovanie
-	projekty OP ZI Priorita 1 (MDPT SR) a Priorita 2 (MŽP SR) – výber vzorky metódou MUS (Monetary Unit Sampling).
Podľa uvedeného vzorka predstavovala nasledovný počet projektov:
-	KF		  8 projektov MDPT SR
32 projektov MŽP SR
-	OP ZI		25 projektov MDPT SR 
74 projektov MŽP SR
Spolu predstavuje spätné overenie projektov KF a OP ZI Priorita 1 a 2 počet 139 projektov.

RO pre KF a RO pre OP ZI začalo so spätným overovaním v máji 2008. Vzhľadom k tomu, že originály dokladov k verejnému obstarávaniu sa nachádzajú u konečných prijímateľov sídliacich po celom Slovensku, bolo potrebné presne zabezpečiť a zorganizovať každý týždeň výjazd zamestnancov. 

K termínu 13. 06. 2008 bolo RO pre KF a RO pre OP ZI spätne overených 69 verejných obstarávaní, z toho projektov Kohézneho fondu 40 a 29 projektov OP ZI Priorita 1 a Priorita 2. Predpokladaný termín ukončenia overovania verejného obstarávania na mieste bude do 1. polovice júla 2008 a následne do 30. augusta 2008 bude spracovávané vyhodnotenie a prerokovávanie výsledkov spätného overovania verejného obstarávania.